CONSILIUL LOCAL AL MUNICIPIULUI CRAIOVA


                     





                                    
HOTĂRÂREA NR. 103
 Consiliul Local al Municipiului Craiova, întrunit în şedinţa ordinară din data de 31.07.2008;

  Având în vedere raportul nr.107383/2008 întocmit de Direcţia de Proiecte, Programe de Dezvoltare, Tehnică şi Investiţii prin care se propune aprobarea cererii de finanţare şi a cheltuielilor conexe pentru proiectul „Reabilitare şi modernizare la Colegiul Naţional Elena Cuza din municipiul Craiova” şi rapoartele comisiilor de specialitate ale Consiliului Local al Municipiului Craiova nr.40, 42, 45, 46, 47/2008;

În conformitate cu prevederile Legii nr.273/2006 privind finanţele publice locale, Ordonanţei  de Urgenţă a Guvernului nr. 63/1999 privind gestionarea fondurilor nerambursabile alocate Romaniei de către Comunitatea Europeană, precum şi a fondurilor de cofinanţare aferente acestora, cu modificările şi completările ulterioare, aprobată de Legea nr. 22/2000;

 
În temeiul art.36, alin.2 lit. b coroborat cu alin. 4, lit. d şi art.45, alin.3  din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă proiectul (cererea de finanţare) cu titlul „Reabilitare şi modernizare la Colegiul Naţional Elena Cuza din municipiul Craiova”, prevăzut în anexa care face parte integrantă din prezenta hotărâre.      

Art.2. Consiliul Local al Municipiului Craiova va asigura de la bugetul local valoarea totală a cheltuielilor conexe care intervin în derularea proiectului     
Art.3. Serviciul Administraţie Publică Locală şi Direcţia  Proiecte, Programe de Dezvoltare, Tehnică şi Investiţii şi Colegiul Naţional „Elena Cuza” vor aduce la îndeplinire prevederile prezentei hotărâri.

